ถึงตอนนี้ พวกเราได้พูดถึง
ประโยชน์ที่ดีเยี่ยมจากการนอน
แต่จริง ๆ แล้ว เราควรจะนอนกี่ชั่วโมงกันแน่
[วิทยาศาสตร์กับการนอน]
(เสียงดนตรี)
สำหรับผู้ใหญ่ทั่วไป แนะนำว่า
ควรจะนอนคืนละ 7-9 ชั่วโมง
และจากการศึกษาในวงกว้าง ด้านระบาดวิทยา
พบว่า เมื่ออ้างอิงตัวเลข 7-9 ชั่วโมงดังกล่าว
ถ้าเริ่มนอนน้อยกว่านั้นแล้ว
ความเสี่ยงในการตายก็จะเพิ่มสูงขึ้น
ที่จริง ศูนย์ควบคุมและป้องกันโรค ของสหรัฐอเมริกา
ได้กำหนดว่าควรนอนอย่างน้อย 7 ชั่วโมงต่อคืน
สำหรับผู้ใหญ่ทั่วไป
พูดง่าย ๆ คือ ยิ่งนอนน้อย
ยิ่งอายุสั้น
แต่ใช่ว่าจะสัมพันธ์กัน แบบเส้นตรงอย่างที่คุณคิด
ไม่ได้หมายความว่ายิ่งนอนมากขึ้น
จะยิ่งเสี่ยงเสียชีวิตน้อยลง
อันที่จริงเรื่องน่าแปลกก็คือ
เมื่อคุณนอนเกิน 9 ชั่วโมง
คุณกลับเริ่มเสี่ยงเสียชีวิตมากขึ้น
ซึ่งค่อนข้างแปลกประหลาด
นักวิทยาศาสตร์ได้ให้คำอธิบาย ไว้สองข้อ
ข้อแรกถ้าคุณดูที่งานวิจัยเหล่านั้น
คนแต่ละคนอาจเป็นโรค หรือเจ็บป่วยอย่างรุนแรง
เมื่อเราติดเชื้อหรือป่วย
คนทั่วไปจะพยายามนอน หรืออยู่บนเตียงนานขึ้น
พูดอีกอย่างหนึ่งก็คือ
โรคหรือความเจ็บป่วยในงานวิจัยเหล่านั้น
เป็นตัวกระตุ้นให้แต่ละบุคคลตอบสนอง
ด้วยการพยายามนอนให้มากขึ้น
นี่คือคำอธิบายแรก
เหตุผลที่เป็นไปได้ข้อสองคือคุณภาพการนอนแย่
เพราะเรารู้ว่าคุณภาพการนอน
เป็นคนละเรื่องกับปริมาณ
และยังเกี่ยวพันกับ ความเสี่ยงเสียชีวิต
และยิ่งคุณภาพการนอนแย่
คุณก็ยิ่งเสี่ยงเสียชีวิตมากขึ้น
คนที่นอนแบบไม่มีคุณภาพ มักจะพยายามนอนนานขึ้น
เพื่อชดเชยการนอนคุณภาพแย่
คุณภาพการนอนที่แย่ อาจอยู่เบื้องหลังการนอนนาน
ซึ่งเกี่ยวข้องกับ ความเสี่ยงเสียชีวิตที่สูงขึ้น
มากกว่าการนอนนาน
แต่ถ้าเราย้อนกลับมานึกถึงสังคมในภาพรวม
ผมคิดว่าสังคมสมัยใหม่อาจค่อย ๆ ทำให้เรา
ทำงานนานขึ้นและทำให้เพิกเฉยต่อการนอน
แต่ถ้าอยากมีชีวิตยืนยาวเพื่อใช้ประโยชน์
จากผลผลิตของการทำงานหนักทั้งหมด
เราอาจต้องให้ความสำคัญกับการนอนมากขึ้น